Likumprojekts

**Grozījumi Kredītiestāžu likumā**

Izdarīt [Kredītiestāžu likumā](https://likumi.lv/ta/id/37426-kreditiestazu-likums) (Latvijas Republikas Saeimas un Ministru Kabineta Ziņotājs, 1995, 23. nr.; 1996, 9., 14., 23. nr.; 1997, 23. nr.; 1998, 13. nr.; 2000, 13. nr.; 2002, 10., 23. nr.; 2003, 14. nr.; 2004, 2., 12., 23. nr.; 2005, 13., 14. nr.; 2006, 15. nr.; 2007, 7., 12. nr.; 2008, 14., 23. nr.; 2009, 6., 7., 17., 22. nr.; Latvijas Vēstnesis, 2010, 23., 51./52., 160. nr.; 2011, 4. nr.; 2012, 50., 56., 92. nr.; 2013, 61., 106., 193. nr.; 2014, 92. nr.; 2015, 29., 97., 124., 140., 248., 251. nr.; 2016, 117., 241. nr.; 2017, 152., 222. nr.; 2018, 45., 225. nr.; 2019, 52., 129. nr.) šādus grozījumus:

1.  63. pantā:

papildināt pirmo daļu ar 2.3 punktu šādā redakcijā:

"23) Patērētāju tiesību aizsardzības centram – īstenojot Eiropas Parlamenta un Padomes 2017. gada 12. decembra regulas (ES) 2017/2394 par sadarbību starp valstu iestādēm, kas atbild par tiesību aktu izpildi patērētāju tiesību aizsardzības jomā, un ar ko atceļ regulu (EK) Nr. 2006/2004, 9. panta 3. punkta "b" apakšpunktā noteiktās pilnvaras, uz tiesneša lēmuma pamataPatērētāju tiesību aizsardzības likumā noteikto procesuālo darbību veikšanai;";

papildināt pirmās daļas 20. punktu pēc vārda "izrakstu" ar vārdiem "kā arī konta izrakstu, kuru administrators atver savā vārdā konkrētā fiziskās personas maksātnespējas procesā atbilstoši Maksātnespējas likumam".

2. Papildināt 63.2 panta ievaddaļu pēc vārda "kontiem" ar vārdiem "un to lietošanā esošajiem individuālajiem seifiem".

3. Papildināt pārejas noteikumus ar 85. punktu šādā redakcijā:

"85. Grozījumi šā likuma 63. panta pirmajā daļā, kas paredz Patērētāju tiesību aizsardzības centram tiesības iegūt kredītiestādes rīcībā esošās neizpaužamās ziņas, stājas spēkā vienlaikus ar grozījumiem Patērētāju tiesību aizsardzības likumā, kas nosaka Patērētāju tiesību aizsardzības centra kompetenci saskaņā ar Eiropas Parlamenta un Padomes 2017. gada 12. decembra regulu (ES) 2017/2394 par sadarbību starp valstu iestādēm, kas atbild par tiesību aktu izpildi patērētāju tiesību aizsardzības jomā, un ar ko atceļ regulu (EK) Nr. 2006/2004."

4. Papildināt informatīvo atsauci uz Eiropas Savienības direktīvām ar 26. un 27. punktu šādā redakcijā:

"26) Eiropas Parlamenta un Padomes 2015. gada 20. maija direktīvas (ES) 2015/849 par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai, un ar ko groza Eiropas Parlamenta un Padomes regulu (ES) Nr. 684/2012 un atceļ Eiropas Parlamenta un Padomes direktīvu 2005/60/EK un Komisijas direktīvu 2006/70/EK;

27) Eiropas Parlamenta un Padomes 2018. gada 30. maija direktīvas (ES) 2018/843, ar ko groza direktīvu (ES) 2015/849 par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai, un ar ko groza direktīvas 2009/138/EK un 2013/36/ES."

Likums stājas spēkā 2020. gada 1. februārī.

Finanšu ministrs

J. Reirs